
A V I Z

asupra proiectului de Lege pentru aprobarea Ordonanţei de urgenţă nr.10/2000 privind selectarea şi plata specialiştilor care prestează servicii de consultanţă necesare realizării programelor PSAL şi PIBL finanţate de Banca Mondială, a programului RICOP  finanţat de Uniunea Europeană precum şi a programelor pentru continuarea acestora.



Cu adresa nr.95 din 2 martie 2000, înregistrată sub nr.229/XVIII/11 din 2 martie 2000, Secretarul general al Camerei Deputaţilor a trimis  Comisiei juridice, de disciplină şi imunităţi, în vederea dezbaterii şi avizării  în procedură de urgenţă,   proiectul de lege  menţionat mai sus.



În şedinţa din 15  martie 2000 Comisia juridică, de disciplină şi imunităţi a examinat proiectul de lege şi a hotărât, cu majoritate de voturi, să îl avizeze favorabil,  cu recomandarea pentru comisia sesizată în fond, de a se ţine seama de observaţiile şi propunerile de text, din Avizul favorabil nr.212/24.02.2000, al Consiliului Legislativ.

Având în vedere conţinutul juridic şi obiectul reglementării, proiectul de lege  face parte din categoria legilor ordinare. 

